b'\n_START_ARTICLE_\nAustralijos klasifikavimo komisija\n_START_PARAGRAPH_\nAustralijos klasifikavimo komisija (angl. Classification Board, CB)\xc2\xa0\xe2\x80\x93 valstybin\xc4\x97 \xc4\xafstatymin\xc4\x97 klasifikacijos ir cenz\xc5\xabros organizacija Australijoje, klasifikuojanti filmus, kompiuterinius ir vaizdo \xc5\xbeaidimus ir kitus vie\xc5\xa1ai demonstruojamus leidinius, taip pat j\xc5\xb3 pardavimus ir nuom\xc4\x85 Australijoje nuo jos \xc4\xafsteigimo 1995\xc2\xa0m. Classification Board i\xc5\xa1 prad\xc5\xbei\xc5\xb3 \xc4\xaf\xc4\x97jo \xc4\xaf Office of Film and Literature Classification (OFLC; liet. Kino ir literat\xc5\xabros klasifikavimo ministerija) sud\xc4\x97t\xc4\xaf, bet \xc5\xa1i\xc4\x85 i\xc5\xa1formavus 2006\xc2\xa0m., tapo atskiru organu._NEWLINE_Classification Board tiesiogiai necenz\xc5\xabruoja med\xc5\xbeiag\xc5\xb3, reikalaudama tam tikr\xc5\xb3 pakeitim\xc5\xb3. Ta\xc4\x8diau jie gali efektyviai cenz\xc5\xabruoti medijas, atsisakydami klasifikuoti ir tokiu b\xc5\xabdu padarydami medijas nelegaliomis nuomoti, demonstruoti ar importuoti Australijos ribose._NEWLINE_Kompiuterini\xc5\xb3 \xc5\xbeaidim\xc5\xb3 cenz\xc5\xabra Australijoje laikoma viena grie\xc5\xbe\xc4\x8diausi\xc5\xb3 vakar\xc5\xb3 pasaulyje.\n_START_SECTION_\nKompiuteriniai ir vaizdo \xc5\xbeaidimai\n_START_PARAGRAPH_\nKompiuterini\xc5\xb3 ir vaizdo \xc5\xbeaidim\xc5\xb3 reitingai atitinka kino reitingus, tik \xe2\x80\x9e+ X18\xe2\x80\x9c negalimas. D\xc4\x97l \xc5\xa1ios prie\xc5\xbeasties \xc5\xbeaidimai neretai draud\xc5\xbeiami (pvz., \xe2\x80\x9eGTA San Andreas\xe2\x80\x9c). Nuo 2013\xc2\xa0m. sausio 1 d. tokiam turiniui \xc5\xbeaidimuose \xc5\xbeenklinti naudojamas \xe2\x80\x9eR18 +\xe2\x80\x9c reitingas.'